CELEX: 32007R1212
Language: el
Date: 2007-10-17 00:00:00
Title: Κανονισμός (ΕΚ) αριθ. 1212/2007 της Επιτροπής, της 17ης Οκτωβρίου 2007 , για την τροποποίηση διαφόρων κανονισμών όσον αφορά τους κωδικούς της συνδυασμένης ονοματολογίας για ορισμένα προϊόντα ανθοκομίας, ορισμένα οπωροκηπευτικά και ορισμένα μεταποιημένα προϊόντα με βάση τα οπωροκηπευτικά

18.10.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 274/7
            
         
      ΚΑΝΟΝΙΣΜΌΣ (ΕΚ) αριθ. 1212/2007 ΤΗΣ ΕΠΙΤΡΟΠΉΣ
   
   της 17ης Οκτωβρίου 2007
   για την τροποποίηση διαφόρων κανονισμών όσον αφορά τους κωδικούς της συνδυασμένης ονοματολογίας για ορισμένα προϊόντα ανθοκομίας, ορισμένα οπωροκηπευτικά και ορισμένα μεταποιημένα προϊόντα με βάση τα οπωροκηπευτικά
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 234/79 του Συμβουλίου, της 5ης Φεβρουαρίου 1979, περί της διαδικασίας προσαρμογής της ονοματολογίας του κοινού δασμολογίου που χρησιμοποιείται για τα γεωργικά προϊόντα (1), και ιδίως το άρθρο 2 παράγραφος 1,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1549/2006 της Επιτροπής, της 17ης Οκτωβρίου 2006, για τροποποίηση του παραρτήματος Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (2), προβλέπει τροποποιήσεις στη συνδυασμένη ονοματολογία για ορισμένα οπωροκηπευτικά και ορισμένα μεταποιημένα προϊόντα με βάση τα οπωροκηπευτικά.
            
         
               (2)
            
            
               Οι κανονισμοί που τροποποίησαν το παράρτημα I του κανονισμού (ΕΟΚ) αριθ. 2658/87 του Συμβουλίου (3) κατά τα προηγούμενα έτη επέφεραν επίσης αλλαγές στη συνδυασμένη ονοματολογία για ορισμένα οπωροκηπευτικά και ορισμένα μεταποιημένα προϊόντα με βάση τα οπωροκηπευτικά· ωστόσο, όλες αυτές οι τροποποιήσεις δεν αντικατοπτρίζονται στους ακόλουθους κανονισμούς που διέπουν τις κοινές οργανώσεις αγοράς στον τομέα των οπωροκηπευτικών και των μεταποιημένων προϊόντων με βάση τα οπωροκηπευτικά: κανονισμός (ΕΟΚ) αριθ. 316/68 του Συμβουλίου, της 12ης Μαρτίου 1968, περί καθορισμού των κανόνων ποιότητος για τα νωπά κομμένα άνθη και τα νωπά φυλλώματα (4), κανονισμός (ΕΚ) αριθ. 3223/94 της Επιτροπής, της 21ης Δεκεμβρίου 1994, σχετικά με τις λεπτομέρειες εφαρμογής του καθεστώτος κατά την εισαγωγή οπωροκηπευτικών (5), κανονισμός (ΕΚ) αριθ. 2201/96 του Συμβουλίου, της 28ης Οκτωβρίου 1996, για την κοινή οργάνωση αγοράς στον τομέα των μεταποιημένων προϊόντων με βάση τα οπωροκηπευτικά (6), και κανονισμός (ΕΚ) αριθ. 1466/2003 της Επιτροπής, της 19ης Αυγούστου 2003, σχετικά με τον καθορισμό των εμπορικών προδιαγραφών για τις αγκινάρες και την τροποποίηση του κανονισμού (ΕΚ) αριθ. 963/98 (7).
            
         
               (3)
            
            
               Οι κανονισμοί (ΕΟΚ) αριθ. 316/68, (ΕΚ) αριθ. 3223/94, (ΕΚ) αριθ. 2201/96 και (ΕΚ) αριθ. 1466/2003 πρέπει συνεπώς να τροποποιηθούν αναλόγως.
            
         
               (4)
            
            
               Οι τροποποιήσεις που προβλέπει ο παρών κανονισμός πρέπει να εφαρμοστούν από την 1η Ιανουαρίου 2007, ημερομηνία έναρξης ισχύος του κανονισμού (ΕΚ) αριθ. 1549/2006.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης ζώντων φυτών και προϊόντων ανθοκομίας, της επιτροπής διαχείρισης νωπών οπωροκηπευτικών και της επιτροπής διαχείρισης μεταποιημένων προϊόντων με βάση τα οπωροκηπευτικά,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΟΚ) αριθ. 316/68 τροποποιείται ως εξής:
   
               1.
            
            
               Το άρθρο 1 παράγραφος 1 τροποποιείται ως εξής:
               
                           α)
                        
                        
                           στην πρώτη περίπτωση, το «06.03 A» αντικαθίσταται από το «ΣΟ 0603»·
                        
                     
                           β)
                        
                        
                           η δεύτερη περίπτωση αντικαθίσταται από το ακόλουθο κείμενο:
                           
                                       «—
                                    
                                    
                                       νωπά φυλλώματα, φύλλα, κλάδοι και άλλα μέρη φυτών της κλάσεως ΣΟ 0604 του κοινού δασμολογίου.».
                                    
                                 
                     
         
               2.
            
            
               Στο παράρτημα I σημείο I, το «06.03 A» αντικαθίσταται από το «ΣΟ 0603».
            
         
               3.
            
            
               Στο παράρτημα II σημείο I, το «06.04 A II» αντικαθίσταται από το «ΣΟ 0604».
            
         Άρθρο 2
   Στο παράρτημα του κανονισμού (ΕΚ) αριθ. 3223/94, το μέρος A «ex 0709 10 00» αντικαθίσταται από το «ex 0709 90 80».
   Άρθρο 3
   Το άρθρο 1 παράγραφος 2 του κανονισμού (ΕΚ) αριθ. 2201/96 αριθ. τροποποιείται ως εξής:
   
               1.
            
            
               στο στοιχείο α) τμήμα «ex 0812», το «ex 0812 90 99» αντικαθίσταται από το «ex 0812 90 98»,
            
         
               2.
            
            
               στο στοιχείο β) τμήμα «ex 2005», το «2005 90 10» αντικαθίσταται από το «2005 99 10».
            
         Άρθρο 4
   Στο άρθρο 1 πρώτη παράγραφος του κανονισμού (ΕΚ) αριθ. 1466/2003, το «0709 10 00» αντικαθίσταται από το «0709 90 80».
   Άρθρο 5
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2007.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Οκτωβρίου 2007.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 34 της 9.2.1979, σ. 2. Κανονισμός όπως τροποποιήθηκε τελευταία με τον κανονισμό (ΕΚ) αριθ. 3290/94 (ΕΕ L 349 της 31.12.1994, σ. 105).
   
      (2)  ΕΕ L 301 της 31.10.2006, σ. 1.
   
      (3)  ΕΕ L 256 της 7.9.1987, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 733/2007 (ΕΕ L 169 της 29.6.2007, σ. 1).
   
      (4)  ΕΕ L 71 της 21.3.1968, σ. 8. Κανονισμός όπως τροποποιήθηκε τελευταία με τον κανονισμό (ΕΟΚ) αριθ. 309/79 (ΕΕ L 42 της 17.2.1979, σ. 21).
   
      (5)  ΕΕ L 337 της 24.12.1994, σ. 66. Κανονισμός όπως τροποποιήθηκε τελευταία με τον κανονισμό (ΕΚ) αριθ. 756/2007 (ΕΕ L 172 της 30.6.2007, σ. 41).
   
      (6)  ΕΕ L 297 της 21.11.1996, σ. 29. Κανονισμός όπως τροποποιήθηκε τελευταία με την πράξη προσχώρησης της Βουλγαρίας και της Ρουμανίας.
   
      (7)  ΕΕ L 210 της 20.8.2003, σ. 6. Κανονισμός όπως τροποποιήθηκε με τον κανονισμό (ΕΚ) αριθ. 907/2004 (ΕΕ L 163 της 30.4.2004, σ. 50).